《代贺皇太子生日》
宋代·曾丰

运转黄河旧，波澄少海清。
菊篱浮喜色，兰殿沸欢声。
岐嶷亲王羡，聪明左右惊。
英姿涵玉裕，册礼建蛮精。
入省龙楼晚，归休鹤禁晴。
讲筵心会道，宾苑礼通情。
诞日愉谣满，储庭瑞彩盈。
两宫筵具渥，六佾舞仪轻。
静念孤踪远，曾叨四友荣。
尚稽陪角绮，遥祝寿籛铿。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。